Document ID: 32014D0120

IZVEDBENI SKLEP KOMISIJE
z dne 4. marca 2014
o oblikovanju seznama inšpektorjev Unije v skladu s členom 79(1) Uredbe Sveta (ES) št. 1224/2009
(notificirano pod dokumentarno številko C(2014) 1178)
(2014/120/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1) ter zlasti člena 79(1) Uredbe,
ob upoštevanju naslednjega:
(1)
Uredba (ES) št. 1224/2009 vzpostavlja sistem Skupnosti za nadzor, inšpekcijske preglede in izvrševanje za zagotavljanje skladnosti s pravili skupne ribiške politike. Uredba (ES) št. 1224/2009 določa, da brez poseganja v primarno odgovornost obalnih držav članic lahko inšpektorji Unije v skladu z navedeno uredbo izvajajo inšpekcijske preglede v vodah Unije in na ribiških plovilih Unije zunaj voda Unije. Seznam inšpektorjev Unije se sestavi v skladu s postopkom iz Uredbe (ES) št. 1224/2009.
(2)
Izvedbena uredba Komisije (EU) št. 404/2011 z dne 8. aprila 2011 o določitvi podrobnih pravil za izvajanje Uredbe Sveta (ES) št. 1224/2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (2) določa podrobna pravila za izvajanje nadzornega sistema Evropske unije, kot je določeno v Uredbi (ES) št. 1224/2009.
(3)
Izvedbena uredba (EU) št. 404/2011 določa, da se seznam inšpektorjev Unije sprejme na podlagi obvestil držav članic in Evropske agencije za nadzor ribištva.
(4)
Prvi seznam inšpektorjev Unije je bil sprejet z Izvedbenim sklepom Komisije 2011/883/EU (3). Navedeni seznam je bil nadomeščen z novim seznam inšpektorjev Unije, ki je bil sprejet z Izvedbenim sklepom Komisije 2013/174/EU (4). Člen 120 Izvedbene uredbe (EU) št. 404/2011 določa, da po oblikovanju začetnega seznama države članice in Evropska agencija za nadzor ribištva vsako leto do oktobra sporočijo vse spremembe seznama, ki jih želijo uvesti za naslednje koledarsko leto, Komisija pa seznam ustrezno spremeni do 31. decembra.
(5)
Nekatere države članice so sporočile celotne sezname svojih inšpektorjev. Zato je primerno nadomestiti seznam iz Izvedbenega sklepa 2013/174/EU in v Prilogi k temu sklepu določiti nov seznam inšpektorjev Unije na podlagi teh obvestil in obvestil o spremembah prvotnega seznama, prejetih od držav članic.
(6)
Ukrepi iz tega sklepa so v skladu z mnenjem Odbora za ribištvo in ribogojstvo -
SPREJELA NASLEDNJI SKLEP:
Člen 1
Seznam inšpektorjev Unije je določen v Prilogi k temu sklepu.
Člen 2
Izvedbeni sklep 2013/174/EU se razveljavi.
Člen 3
Ta sklep je naslovljen na države članice.
V Bruslju, 4. marca 2014

Labels: 15
6